  **NACRT**

REPUBLIKA HRVATSKA

ISTARSKA ŽUPANIJA

**OPĆINA SVETA NEDELJA**

**Općinsko vijeće**

KLASA: \_\_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_\_

Nedešćina, \_\_\_\_\_\_\_\_\_\_\_\_\_\_\_\_\_

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 - pročišćeni tekst, 137/15, 123/17, 98/19. i 144/20) i članka 33. Statuta Općine Sveta Nedelja („Službene novine Općine Sveta Nedelja“, broj 11/18. i 3/21) Općinsko vijeće Općine Sveta Nedelja na sjednici održanoj dana \_\_\_\_\_\_\_\_\_\_\_\_\_\_\_\_\_\_\_\_\_ 2022. godine donijelo je

**PRAVILNIK**

**o dodjeli financijske potpore učenicima - sportašima**

**Općine Sveta Nedelja**

**Članak 1.**

Ovim Pravilnikom o dodjeli financijske potpore učenicima - sportašima Općine Sveta Nedelja (u daljnjem tekstu: Pravilnik) propisuju se uvjeti, kriteriji i postupak za dodjelu financijske potpore učenicima - sportašima s područja Općine Sveta Nedelja te druga pitanja od značaja za dodjelu financijske potpore.

**Članak 2.**

Pojmovi koji se koriste u ovom Pravilniku, a imaju rodno značenje, bez obzira jesu li korišteni u muškom ili ženskom rodu, odnose se jednako na muški i ženski rod.

**Članak 3.**

Pravo na financijsku potporu imaju učenici - sportaši koji se školuju u osnovnim i srednjim školama i ispunjavaju slijedeće uvjete:

* imaju prebivalište na području Općine Sveta Nedelja
* članovi su sportskog kluba
* u sportskom klubu tijekom cijele godine uredno i redovito obavljaju svoje sportske zadaće priprema i treninga te sudjeluju na natjecanjima

**Članak 4.**

Pravo na financijsku potporu učenik - sportaš ostvaruje na osnovu podnesenog zahtjeva kojem mora priložiti:

* potvrdu o prebivalištu (ne stariju od mjesec dana)
* izvadak iz matice rođenih/rodni list
* potvrdu škole o upisu u tekuću školsku godinu
* potvrdu sportskog kluba o urednom i redovnom obavljanju sportske zadaće priprema i treninga kao i o natjecanjima.

**Članak 5.**

(1) Sredstva za isplatu financijske potpore koja se dodjeljuje temeljem ovog Pravilnika osiguravaju se u Proračunu Općine Sveta Nedelja.

(2) Način dodjele i visinu financijske potpore za svaku školsku godinu utvrđuje Općinska načelnica Općine Sveta Nedelja (u daljnjem tekstu: Općinska načelnica) posebnom odlukom.

**Članak 6.**

Financijska potpora dodjeljuje se jednokratno.

**Članak 7.**

(1) Financijska potpora se dodjeljuje na temelju provedenog Javnog poziva u skladu s kriterijima iz ovog Pravilnika.

(2) Javni poziv raspisuje Općinska načelnica, a isti se objavljuje na oglasnoj ploči i na web stranici Općine Sveta Nedelja.

**Članak 8.**

Zahtjev s potrebnom dokumentacijom se podnosi Jedinstvenom upravnom odjelu Općine Sveta Nedelja.

**Članak 9.**

Pravo na financijsku potporu ne ostvaruju:

* učenici - sportaši koji su prestali biti članovi sportskog kluba
* učenici - sportaši koji su prestali uredno i redovito obavljati svoje sportske zadaće priprema, treninga i natjecanja
* učenici - sportaši koji su odjavili prebivalište s područja Općine Sveta Nedelja

**Članak 10.**

Učenici - sportaši koji su članovi više sportskih klubova ostvaruju financijsku potporu za samo jedan klub odnosno samo jednu financijsku potporu.

**Članak 11.**

Ovaj Pravilnik stupa na snagu osmog dana od dana objave u „Službenim novinama Općine Sveta Nedelja“.

**Predsjednik**

**Općinskog vijeća**

**Nenad Radičanin**